Den Vest-Sjællandske Avis, 1835-10-24
De orientalske Anliggender have erholdet en besynderlig Vending. Der berettes fra Konstantinopel under 22de September, at den Efterretning er ankommen fra Redschid Paschas Leir paa Grændsen, af Syrien: at Halil Bekir, en Søn af den gamle snedige Drusernes Fyrste, har afsendt Deputerede til ham med det Tilbud, at han vil med sin Armee underkaste sig Porten, ogsaa har han tilbudt sig at overlevere to af sine Sønner, som Gidsler, til et Pant paa sin Troeskab. Hele Syrien er beredt til at efterfølge Drusernes Exempel, og Jbrahim Pascha maa skattere sig for lykkelig ifald han snart kan naae til St. Jean Acre. - Fra Damaskus læses imidlertid en Beretning, som er til Fordeel for den ægyptiske Administration: det hedder at de Kristne, som bleve meget trykkede under den tyrkiske Regiering, nu blive aldeles ikke inkommoderede, de blive endog favoriserede. En Reisende, som har en Hat, blev tilforn ikke indladt i Staden; nu kan Enhver roelig bære sin Hat paa Hovedet. Staden erholder, saameget som mueligt, et europæisk Udseende, og har faaet af den ægyptiske Regiering en velordnet Kommune-Forfatning; Magistraturen bestaar af de anseeligste Jndvaanere, blandt hvilke ogsaa en Jøde. For tre Aar siden foraarsagede den Ordre, at Gaderne skulde holdes rene, en Opstand, da den blev betragtet som en europæisk Nyehed; nu følger den ene nye Foranstaltning ovenpaa den anden, og Folket finder sig taalmodigt deri. - Foruden den behagelige Efterretning om Drusernes Opstand mod Ægypterne, har Sultanen faaet en anden, om at den langvarige Opstand i Over-Albanien er bleven dæmpet. Jnsurgenterne tabte efterhaanden Modet da de erfarede, at Rumeli Walessi (Statholderen, Rumelien) Mehemed Pascha, kom anrykkende med en Armee; de viste sig nu beredvillige til at afsende de fornødne Levnetsmidler til Haf Pascha, som var indsluttet i Kastellet i Scutari; tre stormende Forsamlinger bleve holdte, hvori det fredelige Partie fik Overhaand, en Deputation af 50 tyrkiske og 15 kristelige Jndvaanere bleve afsendte til Veziren forat tilbyde Underkastelse og bede om Naade, og tillige for at anholde om, at den forhadte Haf maatte blive bortfjernet. Man haabede paa en mild Behandling; dog have de meest kompromitterede Personer taget Flugten til Bosnien eller til Montenegro. Men Sultanen vil nu ossaa dæmpe Uroelighederne i Bosnien og tugte Montenegrinerne, som have begaaet mange voldsomme Handlinger i de tilstødende, tyrkiske Distrikter. Mehemed Pascha er nu rykket ind i Scutari og Haf Pascha afsendt til Konstantinopel. - J London har man faaet Breve fra Odessa, som melde, at Dampskibet Pluto var den 18de September ankommen dertil fra Konstantinopel med Greve Durham ombord, og tillige af han, formedelst Gouverneurens, Greve Woronzows uundgaaelige Fraværelse, hvilken ikke havde ventet ham saasnart, var ikke bleven modtaget med de forventede Æresbeviisninger. Lorden var bleven noget stødt derover; men dog erklæret sig tilfreds da han havde erholdet Oplysning derom og modtaget de behørige Undskyldninger; han stod nu i de venskabeligste og hierteligste Forbindelser med de russiske Autoriteter. Ambassadeurens Ankomst til Odessa berettes ogsaa i en Skrivelse derfra af 22de. Seil ladsen dertil fra Konstantinopel varede i 78 Timer; han maa i 14 Dage underkaste sig Qvarantainen; hvori Værelser vare indrettede for ham. Han blev, hedder det, modtaget med 15 Kanonskud og alle de Æresbeviisninger som tilkom hans høie Rang. (Man maa nu forvente, at denne overordentlige Mission vil bidrage til at vedligeholde den gode Forstaaelse imellem England og Rusland, hvilken de engelske Blade paa alle Maader søge at forstyrre, især ved at giøre store Ophævelser af den russiske Søemagts Styrke i Østersøen, som dog kun udgiør 30 Orlogskibe.)